তেহট্ট কাণ্ডে নয়া মোড়, জনতার রোষে মৃত্যু অভিযুক্ত দম্পতির

নদিয়া: ভয়াবহ উত্তেজনা ছড়াল তেহট্টে (Tehatta) । নয় বছরের এক শিশুকন্যার খুনকে কেন্দ্র করে গ্রামবাসীর ক্ষোভ ভয়ঙ্কর রূপ নিল (Local News)। শিশুটির দেহ উদ্ধার হওয়ার পর গ্রামবাসীরা সন্দেহভাজন দুই ব্যক্তিকে ধরে ব্যাপক মারধর করে। ঘটনাস্থলেই তাঁদের মৃত্যু হয় বলে খবর (District News)।

পুলিশ সূত্রে জানা গিয়েছে, শুক্রবার সকালে শিশুটির দেহ বাড়ির কাছের একটি নির্জন জায়গা থেকে উদ্ধার হয়। পরিবারের অভিযোগ, নির্যাতন করে খুন করা হয়েছে তাকে। ঘটনার জেরে গ্রামে উত্তেজনা তীব্র আকার ধারণ করে। স্থানীয়রা দু’জনকে সন্দেহভাজন হিসেবে ধরে ফেলে এবং প্রচণ্ড মারধর করে। কিছুক্ষণের মধ্যেই তাঁদের মৃত্যু হয়।

আরও পড়ুন: সাংবাদিকের বাড়িতে দুষ্কৃতী হামলা, তীব্র নিন্দা শুভেন্দু অধিকারীর

খবর পেয়ে বিশাল পুলিশবাহিনী ঘটনাস্থলে পৌঁছে পরিস্থিতি নিয়ন্ত্রণে আনার চেষ্টা করে। বর্তমানে এলাকায় টানটান উত্তেজনা বিরাজ করছে। প্রশাসনের পক্ষ থেকে গ্রামে অতিরিক্ত পুলিশ মোতায়েন করা হয়েছে। এ ঘটনায় জেলা জুড়ে চাঞ্চল্য ছড়িয়েছে। একদিকে শিশুকন্যার নৃশংস খুন, অন্যদিকে আইন নিজের হাতে তুলে নিয়ে গণপিটুনিতে দু’জনের মৃত্যু, দুটো ঘটনাই বড়সড় প্রশ্ন তুলে দিচ্ছে আইনশৃঙ্খলা নিয়ে।